open-index/open-wikipedia-markdown huggingface dataset:
Μίλαν Μιλόσεβιτς

Ο **Μίλαν Μιλόσεβιτς** (*Milan Milošević*, γενν. 26 Σεπτεμβρίου 1985) είναι Βόσνιος επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σμολ φόργουορντ για τον Άρη Θεσσαλονίκης. 

## Επαγγελματική σταδιοδρομία
Ο Μιλόσεβιτς ξεκίνησε την επαγγελματική του σταδιοδρομία με τη Χερσέγκοβατς, κατά τη σεζόν 2003-04. Το 2005, μετακόμισε στη Σλομπόντα Τούζλα, όπου έπαιξε για σχεδόν 3 χρόνια.  

Τη σεζόν 2008-09, μετακόμισε στη Σερβία και εντάχθηκε στον Ερυθρό Αστέρα. Στη συνέχεια, επέστρεψε στη Βοσνία και έπαιξε για τη Μπόσνα Ρόγιαλ. 

Στη συνέχεια, μετακόμισε στην Κύπρο και έπαιξε για τον Κεραυνό Στροβόλου το 2010 και αργότερα για τη Μπούντουτσνοστ από το Μαυροβούνιο το 2011. Εντάχθηκε στη σλοβένικη Ζλάτορογκ Λάσκο το 2013. 

Το 2014, συμφώνησε στους όρους συμβολαίου με τον Πανιώνιο, αλλά έφυγε από την ομάδα πριν παίξει σε έναν αγώνα. Αργότερα την εκείνη τη σεζόν, υπέγραψε συμβόλαιο ενός έτους με την ΑΕΚ. Συνήθως ερχόταν από τον πάγκο, καθώς ο Ντούσαν Σάκοτα ήταν ο βασικός πάουερ φόργουορντ της ομάδας. Είχε μια σταθερή σεζόν με την ΑΕΚ και τον Αύγουστο του 2015, η ομάδα ανανέωσε το συμβόλαιο του για τη σεζόν 2015-16. Τον Ιούνιο του 2016, ανανεώθηκε ξανά το συμβόλαιο του με την ΑΕΚ για τη σεζόν 2016-17. 

Στις 22 Σεπτεμβρίου 2017, μετά από τρία χρόνια με την ΑΕΚ, ο Μιλόσεβιτς μετακινήθηκε στον Προμηθέα Πατρών.   

Στις 19 Ιουλίου 2018, συμφώνησε να ενταχθεί στο Λαύριο και να μείνει στην Ελλάδα για άλλη μία σεζόν.  

Στις 16 Αυγούστου 2019, ο Μιλόσεβιτς υπέγραψε με τον Άρη. 

## Εθνική Βοσνίας και Ερζεγοβίνης
Ο Μιλόσεβιτς είναι μέλος της Εθνικής Βοσνίας και Ερζεγοβίνης. Έχει αγωνιστεί στο Ευρωμπάσκετ 2011. Κλήθηκε από τον προπονητή Ντούσκο Ιβάνονιτς, για να συμμετάσχει στο στάδιο προετοιμασίας για το Ευρωμπάσκετ 2015, όπου τελικά κατάφερε να κάνει επιλεχθεί στο τελικό ρόστερ της ομάδας για τη διοργάνωση. 

## Παραπομπές

## Εξωτερικοί σύνδεσμοι
* Προφίλ στη FIBA 
* Προφίλ στη FIBA (game center)  
* Προφίλ στο EuroCup 
* Προφίλ στο Interperformances.com 
* Προφίλ στο Eurobasket.com 
* Προφίλ στο Draftexpress.com 
* Προφίλ στην Αδριατική Λίγκα 
* Προφίλ στη Basket League Ελλάδας 

Κατηγορία:Βόσνιοι καλαθοσφαιριστές
Κατηγορία:Πάουερ φόργουορντ
Κατηγορία:Σμολ φόργουορντ
Κατηγορία:Σερβοβόσνιοι
Κατηγορία:Καλαθοσφαιριστές Εθνικής Βοσνίας και Ερζεγοβίνης
Κατηγορία:Καλαθοσφαιριστές ΚΚΚ Σλόμποντα Τούζλα
Κατηγορία:Καλαθοσφαιριστές Πρωταθλήματος Βοσνίας και Ερζεγοβίνης
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Κεραυνού Στροβόλου
Κατηγορία:Καλαθοσφαιριστές Πρωταθλήματος Κύπρου
Κατηγορία:Ξένοι καλαθοσφαιριστές στην Κύπρο
Κατηγορία:Καλαθοσφαιριστές Μπούντουτσνοστ Ποντγκόριτσα
Κατηγορία:Καλαθοσφαιριστές ΚΚ Ζλάτορογκ Λάσκο
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Λαυρίου
Κατηγορία:Καλαθοσφαιριστές Άρη Θεσσαλονίκης
Σοφία Νάτη

Η **Σοφία Νάτη** (γεννημένη στις 19 Απριλίου 1993 στο Όμπερχαουζεν της Γερμανίας) είναι Ελληνίδα ποδοσφαιρίστρια, η οποία αγωνίζεται ως κεντρικός επιθετικός και για την εθνική ομάδα ποδοσφαίρου γυναικών Ελλάδας. Αγωνίζεται επαγγελματικά από το 2008. 

## Σταδιοδρομία
Η Νάτη έχει κληθεί στην ελληνική εθνική ομάδα για τους αγώνες των προκριματικών για το Παγκόσμιο Κύπελλο Ποδοσφαίρου Γυναικών 2019. Επίσης έχει αγωνιστεί με την εθνική Γερμανίας Κ19 το 2011. Από το 2008 έως το 2011 αγωνίστηκε για τη ΣΓΣ Έσσεν. Από το 2011 έως το 2013 αγωνίστηκε για την ΣΚ 07 Μπαντ Νόιεναρ, ενώ από το 2013 έως το 2017 αγωνίστηκε για τη ΜΣΦ Ντούισμπουργκ. Το 2018 πήρε μεταγραφή στην ΠΣΦ και το 2019 πήρε μεταγραφή στη Βέρντερ Βρέμης. 

## Παραπομπές


## Εξωτερικοί σύνδεσμοι
* 
* 

Κατηγορία:Γερμανίδες ποδοσφαιρίστριες
Κατηγορία:Ελληνίδες ποδοσφαιρίστριες
Μαργαρίτα Παλαιολογίνα (1364-1420)

:*Να μη συγχέεται με την εγγονή του μικρανιψιού της [[Μαργαρίτα Παλαιολογίνα]] (1510-1566).*

Η **Μαργαρίτα**, ιταλ. Margherita Paleolog(in)a (1364 - 1420) από τον Οίκο των Παλαιολόγων ήταν κόρη του μαρκησίου του Μομφερράτου και κυρία του Άκουι. Με τον γάμο της έγινε κόμισσα του Ουρζέλ.

## Βιογραφία
Ήταν κόρη του Ιωάννη Β΄ μαρκησίου του Μομφερράτου, κυρίου του Άστι & της Νοβάρα, αυτοκρατορικού εκπροσώπου και της Ισαβέλλας του Οίκου της Βαρκελώνης, κόρης του Ιακώβου Γ΄ της Μαγιόρκας.

Αδέλφια της ήταν οι μαρκήσιοι του Μομφερράτου Σεκοντόττο (κυβ. 1378-1381), Ιωάννης Β΄ (κυβ. 1378-81) και Θεόδωρος Β΄ (κυβ. 1381-1418). Παντρεύτηκε τον Πέτρο Β΄ κόμη του Ουρζέλ, γιο του Ιακώβου Α΄ (3ου εξαδέλφου της μητέρας της Ισαβέλλας της Μαγιόρκας). Ο γιος τους Ιάκωβος Β΄ ορίστηκε από τον εξάδελφο του Πέτρου Β΄, τον Μαρτίνο της Αραγωνίας ως γενικός κυβερνήτης του βασιλείου, δηλ. αντιβασιλιάς. Αυτό τον υπέδειχνε ως διάδοχο της Αραγωνίας, τελικά όμως δεν κατάφερε να τον διαδεχθεί.

## Οικογένεια
Παντρεύτηκε το 1375/76 τον 4ο εξάδελφό της Πέτρο Β΄ κόμη του Ουρζέλ, υποκόμη του Άγερ, βαρόνο της Εστέντσα & Αντιλλόν (κυβ. 1347-1408) από τον Οίκο της Βαρκελώνης. Η Μαργαρίτα ήταν η 2η σύζυγός του. Είχε τέκνο:
* Ιάκωβος Β΄ 1380-1433, κόμης του Ουρζέλ (κυβ. 1408-1413). Το 1410 ο εξάδελφος τού Πέτρου Β΄, ο Μαρτίνος της Αραγωνίας, απεβίωσε και ο Ιάκωβος Β΄ ήταν ο πλησιέστερος άρρην συγγενής του. Ωστόσο ο Φερδινάνδος Α΄ των Τραστάμαρα, του Οίκου των βασιλέων της Καστίλης, κατάφερε να πάρει τον θρόνο της Αραγωνίας, ως ανιψιός του Μαρτίνου.

## Πρόγονοι




## Πηγές
* Alamán, Lucas; Manuel Orozco y Berra. Diccionario universal de historia y de geografía. p. 152.
* E. Michael Gerli, Samuel G. Armistead, ed. (2003). Medieval Iberia: an encyclopedia. Routledge.

Κατηγορία:Δυναστεία των Παλαιολόγων
Κατηγορία:Κόμισσες της Ισπανίας
Μαρίνα Βιάζοβσκα

Η **Μαρίνα Σεργκίιβνα Βιάζοβσκα** ( γενν. 1984) είναι Ουκρανή μαθηματικός η οποία το 2016 έλυσε το πρόβλημα στοίβαξης σφαιρών (*sphere-packing*) στην 8η διάσταση και σε συνεργασία με άλλους στην 24η.Προηγουμένως το πρόβλημα είχε λυθεί μόνο για 3 ή λιγότερες διαστάσεις, και η απόδειξη για τις τρεις διαστάσεις (η εικασία του Κέπλερ) περιλάμβανε μακροσκελείς υπολογισμούς από ηλεκτρονικό υπολογιστή. Εν αντιθέσει, η απόδειξη της Βιάζοβσκα για 8 και 24 διαστάσεις είναι «εντυπωσιακά απλή».

Η Βιάζοβσκα, όντας φοιτήτρια στο Εθνικό Πανεπιστήμιο του Κιέβου «Τάρας Σεβτσένκο», συμμετείχε στον Διεθνή Μαθηματικό Διαγωνισμό για φοιτητές πανεπιστημίων το 2002, το 2003, το 2004 και το 2005, και ήταν ανάμεσα στους πρώτους το 2002 και το 2005. Έλαβε διδακτορικό (καντιντάτ) από το Ινστιτούτο Μαθηματικών της Εθνικής Ακαδημίας Επιστημών της Ουκρανίας το 2010, μάστερ από το Πανεπιστήμιο του Καϊζερσλάουτερν και διδακτορικό (Dr. rer. nat.) από το Πανεπιστήμιο της Βόννης το 2013. Η διδακτορική διατριβή της, «Δομοστοιχειωτές συναρτήσεις και ειδικοί κύκλοι» έχει να κάνει με την αναλυτική θεωρία αριθμών, και είχε επιβλέποντες τους Ντον Τσάγκιερ και Βέρνερ Μίλερ. Ήταν μεταδιδακτορική ερευνήτρια στη Σχολή Μαθηματικών του Βερολίνου και το Πανεπιστήμικο Χούμπολντ του Βερολίνου ενώ στο Πανεπιστήμιο Πρίνστον βρέθηκε στα πλαίσια του προγράμματος Διακεκριμένος Επισκέπτης Μινέρβα. Από τον Ιανουάριο του 2018 είναι καθηγήτρια στην Ομοσπονδιακή Πολυτεχνική Σχολή της Λωζάνης στην Ελβετία, αφού προηγουμένως ήταν εκεί για λίγο βοηθός καθηγητή.

Εκτός από το έργο της στη στοίβαξη σφαιρών, είναι γνωστή για την έρευνά της στα σφαιρικά σχέδια μαζί με τους Μπονταρένκο και Ραντσένκο. Μαζί τους απέδειξε την εικασία των Κόρεβααρ και Μέγιερς σχετικά με την ύπαρξη μικρών σχεδίων σε τυχαίες διαστάσεις. Αυτό ήταν μία από τις εργασίες για τις οποίες ο συνεργάτης της Αντρίι Μπονταρένκο κέρδισε το Βραβείο Βασίλ Α. Ποπόφ για την θεωρία προσέγγισης το 2013. Το 2016 έλαβε το βραβείο Σαλέμ και το 2017 το βραβείο έρευνας Κλέι και το Βραβείο Ραμανούτζαν της Ακαδημίας Τεχνών, Επιστημών, Τεχνολογίας και Έρευνας Σανμούγκα για το έργο της στη στοίβαξη σφαιρών και τις δομοστοιχειωτές μορφές. Τον Δεκέμβριο του 2017 έλαβε το βραβείο Μαθηματικών Νιου Χοράιζονς για το 2018. Ήταν προσκεκλημένη εισηγήτρια στο Διεθνές Συνέδριο Μαθηματικών του 2018, και το 2019 έλαβε το βραβείο Σάτερ.

## Επιλεγμένες δημοσιεύσεις
*
*
*
*

## Σημειώσεις


## Παραπομπές

## Εξωτερικοί σύνδεσμοι
* 
* Προσωπική ιστοσελίδα της Μαρίνα Βιάζοβσκα
* 
* 

Κατηγορία:Ουκρανοί μαθηματικοί
Κατηγορία:Μαθηματικοί του 21ου αιώνα
Κατηγορία:Βραβευμένοι με Μετάλλιο Φιλντς
Γέφυρα των Αλυσίδων

Η **γέφυρα των Αλυσίδων** ή **γέφυρα Σέτσενι** (ουγγρικά: *Széchenyi lánchíd*) είναι κρεμαστή γέφυρα η οποία εκτείνεται πάνω από τον Δούναβη και ενώνει την Βούδα με τη Πέστη, τη δυτική και την ανατολική πλευρά της Βουδαπέστης. Όταν άνοιξε το 1849 ήταν το πρώτο μόνιμο πέρασμα επί του Δούναβη στην Ουγγαρία. 

Το όνομά της το οφείλει στον Ιστβάν Σέτσενι, ο οποίος υποστήριξε ένθερμα την κατασκευή της, αλλά αναφέρεται συχνότερα ως η γέφυρα των αλυσίδων. Σχεδιάστηκε από τον Άγγλο μηχανικό Ουίλιαμ Τίρνι Κλαρκ και κτίστηκε από τον Σκώτο μηχανικό Άνταμ Κλαρκ. Η κατασκευή της σε μεγάλο βαθμό χρηματοδοτήθηκε από τον Γεώργιο Σίνα. 

Η γέφυρα εδράζεται στην πλευρά της Πέστης στην πλατεία Σέτσενι (πρώην Ρούσβλετ), δίπλα στο Μέγαρο Γκρέσαμ και την Ουγγρική Ακαδημία Επιστημών. Από την πλευρά της Βούδας εδράζεται στην πλατεία Άνταμ Κλαρκ, κοντά στο χιλιομετρικό σημείο μηδέν και το κάτω άκρο του σιδηροδρόμου του λόφου του Κάστρου, το οποίο οδηγεί στο κάστρο της Βούδας. Η διακόσμηση της γέφυρας έγινε με χυτοσίδηρο. Τα λιοντάρια της γέφυρας φιλοτεχνήθηκαν από τον Γιάνος Μαρσαλκό και τοποθετήθηκαν το 1852. Κατά τη διάρκεια του Β΄ Παγκοσμίου Πολέμου, η γέφυρα ανατινάχθηκε από τους Γερμανούς στις 18 Ιανουαρίου 1945, κατά τη διάρκεια της πολιορκίας της Βουδαπέστης, και μόνο οι πύργοι έμειναν όρθιοι. Η γέφυρα ξανακτίστηκε και άνοιξε το 1949.

Την εποχή της κατασκευής της θεωρούταν ένα από τα σύγχρονα θαύματα της παγκόσμιας μηχανικής. Το κεντρικό της άνοιγμα, μήκους 202 μέτρων, ήταν ένα από τα μεγαλύτερα στον κόσμο όταν κατασκευάστηκε. Συνέβαλε σημαντικά στην οικονομική, πολιτιστική και κοινωνική ζωή της πόλης και έγινε σύμβολο της προόδου, της εθνικής αφύπνισης και ένωσης ανατολής και δύσης.

## Παραπομπές


Κατηγορία:Κτίρια και κατασκευές στη Βουδαπέστη
Αλυσιδων
Παγκόσμιο Πρωτάθλημα Στίβου 2019 – Άλμα εις ύψος γυναικών

Το **[[άλμα εις ύψος]] γυναικών** στο **[[Παγκόσμιο Πρωτάθλημα Στίβου 2019]]** διεξήχθη στο Διεθνές Στάδιο Καλίφα στις 27 και 30 Σεπτεμβρίου.

## Ρεκόρ

## Αποτελέσματα

### Προκριματικά
Πρόκριση: 1.94 μ (Q) ή οι 12 καλύτερες αθλήτριες (q).

### Τελικός

## Παραπομπές

ΑΥψος Γυ
Κατηγορία:Άλμα εις ύψος
Παγκόσμιο Πρωτάθλημα Στίβου 2019 – Άλμα εις τριπλούν γυναικών

Το **[[άλμα εις τριπλούν]] γυναικών** στο **[[Παγκόσμιο Πρωτάθλημα Στίβου 2019]]** διεξήχθη στο Διεθνές Στάδιο Καλίφα στις 3 και 5 Οκτωβρίου.

## Ρεκόρ

## Πρόγραμμα

## Αποτελέσματα

### Προκριματικά

### Τελικός

## Παραπομπές

ΑΤριπλούν Γυ
Κατηγορία:Άλμα εις τριπλούν
Βίλχελμ φον Κάουλμπαχ

Ο **Βίλχελμ φον Κάουλμπαχ** (1805 - 1874) ήταν Γερμανός ζωγράφος, διάσημος κυρίως για τις τοιχογραφίες και τις εικονογραφήσεις του.

## Βιογραφία

Σπούδασε στην Ακαδημία Καλών Τεχνών του Ντισεντορλφ, όπου και μαθήτευσε δίπλα στον Πέτερ φον Κορνέλιους. Όταν ο τελευταίος εγκαταστάθηκε στο Μόναχο για να αναλάβει την εκεί διεύθυνση της Ακαδημίας Καλών Τεχνών, ο Κάουλμπαχ τον ακολούθησε. Μαζί του συνεργάστηκε στις τοιχογραφίες του κτιρίου της Γλυπτοθήκης του Μονάχου. Το 1849 τον διαδέχθηκε στη θέση του διευθυντή της Ακαδημίας Καλών Τεχνών του Μονάχου.

Πραγματοποίησε τοιχογραφίες στο Βερολίνο και το Μόναχο ενώ ιδιαίτερα σημαντικές υπήρξαν οι εικονογραφήσεις του. Στα έργα ζωγραφικής του ακολούθησε το ιστοριογραφικό μοντέλο με παραστάσεις ιστορικών θεμάτων. Σε αυτά κυριαρχούσε η πομπώδης αντίληψη και το μπαρόκ. Ανάμεσα στα γνωστά έργα του είναι η Καταστροφή των Ιεροσολύμων και η ναυμαχία της Σαλαμίνας.

Πέθανε στο Μόναχο. Γιος του ήταν ο διάσημος ζωγράφος Χέρμαν φον Κάουλμπαχ.

## Πίνακες


File:Qeen Marie of Hanover and her daughter Mary by Wilhelm von Kaulbach.jpg|*Η βασίλισσα Μαρία του Ανόβερο και η κόρη της Μαρία* (1866)
File:Crusaders before Jerusalem MET ep87.15.110.jpg|*Οι σταυροφόροι μπροστά από την Ιερουσαλήμ*
File:Wilhelm von Kaulbach - Der kleine Farmer (Der kleine Jäger) - 7978 - Kunsthistorisches Museum.jpg|*Ο μικρός αγρότης* (1843)
File:Kaulbach Zerstoerung Jerusalems durch Titus.jpg|*Η Καταστροφή των Ιεροσαλύμων* (1846)
File:Kaulbach, Wilhelm von - Die Seeschlacht bei Salamis - 1868.JPG|*[[Ναυμαχία της Σαλαμίνας|Η ναυμαχία της Σαλαμίνας]]* (1868)


## Παραπομπές


Κατηγορία:Γερμανοί ζωγράφοι
Αφράτι Εύβοιας

Το **Αφράτι** είναι πεδινός οικισμός της Περιφερειακής Ενότητας Εύβοιας με υψόμετρο 40 μέτρων.

## Γεωγραφικά - ιστορικά στοιχεία
Το Αφράτι βρίσκεται στην κεντρική Εύβοια σε απόσταση (οδηγικά) 6,5 χλμ. Α.-ΝΑ. της Χαλκίδας. Είναι κτισμένο στον κάμπο Ληλαντίων (Ληλάντιο πεδίο), ανατολικά του ποταμού Λήλα και βορειοανατολικά από τα Φύλλα. Το όνομα του χωριού, σύμφωνα με μια άποψη, οφείλεται στα «αφράτα», γόνιμα και απαλά χώματα του κάμπου Ληλαντίων που εκτείνεται και στις δύο όχθες του ποταμού Λήλα μέχρι τον Ευβοϊκό κόλπο. Σύμφωνα με άλλη, από τον άρχοντα Αφράτιο, που την περίοδο του Βυζαντίου υπήρξε γαιοκτήμονας της γύρω περιοχής. Πολιούχος άγιος είναι ο Άγιος Χαράλαμπος και η εκκλησία του είναι μονόκλιτη βασιλική με κτισμένη το 1857 από τον Τήνιο τεχνίτη Φραγκίσκο Λυρίτη, που συμμετείχε στην ανοικοδόμηση του Ναού της Ευαγγελιστρίας Τήνου (1823-1831).

Το Αφράτι αναφέρεται το 1474 σε τουρκικό κατάστιχο γραμμένο στην αραβική που αποτελούσε *«σύντομο αντίγραφο του μητρώου του νησιού του Ευρίπου, μιας κατακτημένης χώρας και τμήμα της αυτοκρατορίας, γραμμένο από το χέρι του Μουλά Ca'fer και την πένα του Ibri Χότζα συντάχτηκε την 20η του Serval του έτους 878 της Εγίρας»*. Σύμφωνα με το κατάστιχο, είχε 33 σπίτια..

Έξω από το χωριό, στο λόφο του Αγίου Χαραλάμπους, έχουν βρεθεί ίχνη αρχαίας κατοίκησης (λεπίδες, ξέστρα από την  Νεολιθική περίοδο και προϊστορικά όστρακα). Στα Β.-ΒΑ. του χωριού υπάρχει η «Μαύρη σπηλιά» διακοσμημένη με μαύρους σταλακτίτες, το χρώμα των οποίων οφείλεται στο οξείδιο του Μαγνησίου ενώ βόρεια και στην βορειοδυτική όχθη του ποταμού Λήλα υπάρχουν απομεινάρια σε πολύ καλή κατάσταση από χάνι της εποχής της τουρκοκρατίας που ονομαζόταν «Πάνω Χάνι».

## Διοικητικά στοιχεία
Μετά την απελευθέρωση, αναφέρεται επίσημα το 1835 να  προσαρτάται στον τότε δήμο Χαλκίδος. Το 1912 με το ΦΕΚ 245Α - 16/08/1912 ορίζεται έδρα της νεοϊδρυθείσας κοινότητας Αφρατίου. Σύμφωνα με το πρόγραμμα ''Καλλικράτης'' μαζί με τα Γυρίσματα και τις Λεχριές αποτελούν την τοπική κοινότητα Αφρατίου που υπάγεται στη δημοτική ενότητα Ληλαντίων του Δήμου Χαλκιδέων και σύμφωνα με την απογραφή του 2011 ως κοινότητα έχει πληθυσμό 1.416  κατοίκους, ενώ ως οικισμός 1.405.

## Απογραφές πληθυσμού

## Εξωτερικοί σύνδεσμοι
*Αγγελή Φωτεινή - Βαρβάρα, Αφράτι Εύβοιας, 8ο, 89, 2002-03 από τον ιστότοπο Εργαστήριο Λαογραφίας και Κοινωνικής Ανθρωπολογίας του Δημοκρήτιου Πανεπιστημίου Θράκης
*Tοπική ιστορία του χωριού "Αφράτι" από τους βυζαντινούς χρόνους έως το σήμερα...! από τον ιστότοπο του Δημοτικού σχολείου Αφρατίου Ευβοίας

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων
Άνδρη Θεοδότου

Η **Άνδρη Θεοδότου** (Λευκωσία, 21 Αυγούστου 1976 - ) είναι Κύπρια ηθοποιός και σεναριογράφος.

## Πρώτα χρόνια
Γεννήθηκε το 1976 στην Λευκωσία όπου και μεγάλωσε. Σε ηλικία 18 ετών μετακόμισε στην Αθήνα ξεκινώντας τις σπουδές της στην ψυχολογία στο Πάντειο Πανεπιστήμιο. Παράλληλα αποφάσισε να ασχοληθεί με την υποκριτική. Έτσι ξεκίνησε σπουδές θεάτρου στο Θέατρο Τέχνης «Κάρολος Κουν» απ' όπου αποφοίτησε κάποια χρόνια μετά. Ακόμη παρακολούθησε μαθήματα θεάτρου και μιούζικαλ στο Τhe Ηertfortshire Τheater and Μusical School στο Λονδίνο.

## Βιογραφικό
Ξεκίνησε την καριέρα της ως ηθοποιός στο θέατρο ενώ ακόμη ήταν φοιτήτρια. Πιο συγκεκριμένα το 1997 έλαβε μέρος στην παράσταση «Μια συνάντηση κάπου αλλού» ενώ μία από τις πρώτες μεγάλες της δουλειές ως ηθοποιός ήταν τη σεζόν 2000-2001 όταν συμμετείχε στην παράσταση «Η δίαιτα του αστροναύτη» σε σκηνοθεσία Σταμάτη Φασουλή στο Θέατρο Αλίκη. Το 2001, έκανε το τηλεοπτικό της ντεμπούτο συμμετέχοντας στο καστ της κωμικής σειράς *Νιρβάνα*. Ακολούθησαν διάφορες συμμετοχές στο θέατρο ως ηθοποιός. 

Τη σεζόν 2010-2011, ερμήνευσε το ρόλο της Κύπριας ψυχολόγου Ιωάννας Ιωάννου στην κωμική σειρά του Mega Channel *[[Η γενιά των 592 ευρώ]]*. Το 2014, συμμετείχε σε επεισόδια των σειρών *Καλές δουλειές* και *[[Μην αρχίζεις τη μουρμούρα]]*. Το 2015, ανέλαβε την διασκευή των θεατρικών έργων «Το φάντασμα του Κάντερβιλ» και «Οι φανταστικές περιπέτειες του Βαρώνου Μυνχάουζεν».

Έγινε ιδιαίτερα γνωστή στο ευρύ κοινό τη σεζόν 2016-2017. Εκείνη την περίοδο ανέλαβε το ρόλο της Σύλβιας Σοφοκλέους στην καθημερινή κωμική σειρά του Alpha TV *[[Έλα στη θέση μου]]*. Η παρουσία της στη σειρά συνεχίζεται μέχρι σήμερα για τέταρτη σεζόν. Από το 2018 μέχρι σήμερα υπογράφει ως σεναριογράφος την κυπριακή κωμική σειρά *Η Φαμίλια* που το 2019 απέσπασε παγκόσμια διάκριση στο διαγωνισμό International Format Awards 2019. Τ*ο 2022 σειρά Τα νεοκλασικά* στο επεισόδιο "Οι κληρονόμοι" στον ρόλο της Ρούλας στον Alpha και στη σειρά *Εκτός υπηρεσίας* στον ρόλο της Σοφίας Μπακάλη στον ΑΝΤ1.

Τη σεζόν 2024-2025, έπαιξε στη μεταφορά του θεατρικού έργου *[[Ο επιθεωρητής]]* του Νικολάι Γκόγκολ στο θέατρο Γκλόρια, σε σκηνοθεσία του Γιάννη Κακλέα.

## Προσωπική ζωή
Το 1996 ξεκίνησε τη σχέση της με τον επίσης ηθοποιό και σκηνοθέτη Δημήτρη Δεγαΐτη. Το ζευγάρι παντρεύτηκε το 2001. Κάποια χρόνια μετά ήρθε στη ζωή η κόρη τους Διώνη Δεγαΐτη.

## Φιλμογραφία
### Τηλεόραση

### Κινηματογράφος

## Θεατρογραφία

## Παραπομπές
 

Κατηγορία:Κύπριοι ηθοποιοί θεάτρου
Κατηγορία:Κύπριοι ηθοποιοί κινηματογράφου
Κατηγορία:Κύπριοι ηθοποιοί τηλεόρασης
Ιερά Μονή Παναγίας της Ολυμπιώτισσας

Η **Ιερά Μονή Παναγίας της Ολυμπιώτισσας** είναι ελληνικό ορθόδοξο μοναστήρι στην Ελασσόνα της Θεσσαλίας.

Είναι αφιερωμένο στην Κοίμηση της Θεοτόκου, όμως μέχρι τον 18ο αιώνα καταγράφεται επίσης ως αφιερωμένο στην Μεταμόρφωση του Σωτήρος. Το επώνυμο Ολυμπιώτισσα προέρχεται από ένα περίφημο εικόνισμα της Παναγίας, το οποίο πιστεύεται ότι προέρχεται από ένα όχι πλέον υπάρχον μοναστήρι στην Καρυά, στους πρόποδες του Όλυμπου. Μια φορά το χρόνο, στις 5 Οκτωβρίου, η εικόνα περιφέρεται σε λιτανεία από το μοναστήρι έως την εκκλησία του Αγίου Δημητρίου.

Αρχικά ανδρικό, σήμερα είναι γυναικείο μοναστήρι και γιορτάζει στις 6 και 15 Αυγούστου. Το μοναστήρι διαθέτει επίσης ξενώνα, βιβλιοθήκη και μουσείο φυσικής ιστορίας.

## Παραπομπές


Κατηγορία:Μνημεία Δήμου Ελασσόνας
Κατηγορία:Μονές της περιφερειακής ενότητας Λάρισας
Κατηγορία:Όλυμπος
Νεφέλη Κουρή

Η **Νεφέλη Κουρή** (γενν. Αθήνα, 1989) είναι Ελληνίδα ηθοποιός και τραγουδίστρια. 

## Βιογραφία
Ήταν η προτελευταία από τις κόρες μίας μεσοαστικής πολύτεκνης οικογένειας και μεγάλωσε στα βόρεια προάστια της Αθήνας. Τελειώνοντας το σχολείο, άρχισε να σπουδάζει Ψυχολογία στη Φιλοσοφική Σχολή του Πανεπιστημίου Αθηνών. Παρόλα αυτά, η αγάπη της για τις Τέχνες την ώθησε να δώσει σε πολλές σχολές, καταλήγοντας στο Ωδείο Αθηνών. Ως ηθοποιός, έχει συμμετάσχει σε τηλεόραση, θέατρο και κινηματογράφο. Ως τραγουδίστρια, ασχολείται με την έντεχνη μουσική, έχοντας συνεργαστεί με τον τραγουδοποιό Λουδοβίκο των Ανωγείων και τον πιανίστα Νίκο Πλάτανο.

Τον Μάιο του 2017 παντρεύτηκε τον φωτογράφο Γιώργο Καπλανίδη και απέκτησαν μια κόρη, που γεννήθηκε τον Αύγουστο του 2017.

Στην τηλεόραση έχει εμφανιστεί στις σειρές  Ματωμένα χώματα , Το Νησί , Όνειρο ήταν , 10η Εντολή , Ταμάμ , Η λέξη που δε λες , Ου φονεύσεις , Κρίσιμες στιγμές , Η Γενιά του '30 , στΟργή , Μαύρο Ρόδο ,Το Βραχιόλι της Φωτιάς , *Ηλέκτρα*. Συνήθως οι χαρακτήρες που ενσαρκώνει είναι νεανικοί, πράγμα που οφείλεται στην εμφάνισή της.

Στον κινηματογράφο έπαιξε στις ταινίες Χρόνια πολλά του Χρήστου Γεωργίου και Καθαρτήριο του Βασίλης Μαζωμένου. 

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες τραγουδίστριες
Κατηγορία:Απόφοιτοι του Ωδείου Αθηνών
Γεωργία Σάλπα

Η **Γεωργία Σάλπα Πέννα** (γεννηθείσα στις 14 Μαΐου 1985 στην Αθήνα) είναι γεννημένη στην Ελλάδα, Ιρλανδή μοντέλο ομορφιάς.

## Προσωπική ζωή
Η Γεωργία Σάλπα γεννήθηκε στην Αθήνα από Ιρλανδή μητέρα και Έλληνα πατέρα. Όταν η Σάλπα ήταν πέντε ετών, η οικογένειά της μετακόμισε στο Δουβλίνο και μεγάλωσε στο προάστιο Κιλλίνεϊ. Τον Μάρτιο του 2014, η Σάλπα βρισκόταν σε σχέση με τον βρετανό εκατομμυριούχο Τζο Πέννα και παντρεύτηκε στο Πορτοφίνο της Ιταλίας, τον Μάιο του 2015.

## Σταδιοδρομία
Η Σάλπα ξεκίνησε να εργάζεται ως μοντέλο πριν τελειώσει το λύκειο, και έχει συνεργαστεί με διάφορα περιοδικά. Έχει κάνει τηλεοπτικές εμφανίσεις σε προγράμματα όπως τα The Podge and Rodge Show, Republic of Telly και άλλα. Τον Αύγουστο του 2009, αφού φωτογραφήθηκε με μπικίνι σε μια φωτογράφηση για το περιοδικό Food &amp;amp; Wine, το περιοδικό ζήτησε συγγνώμη μετά από καταγγελίες στην εκπομπή Liveline.

Αργότερα η Σάλπα μετακόμισε στο Ηνωμένο Βασίλειο και συμμετείχε στο *Celebrity Big Brother* το 2012 όπου ήταν ο τρίτος παίκτης που αποκλείστηκε. Επίσης, το 2012, η Σάλπα ήταν η 5η πιο σέξι γυναίκα του 2012 σύμφωνα με το FHM. Το πρόσωπο της εμφανίστηκε στις γαλλικές, τσεχικές, ινδονησιακές και άλλες γλωσσικές εκδόσεις του περιοδικού, ενώ το 2013 ήταν το κορίτσι εξωφύλλου για την ειδική έκδοση για τις 100 πιο σέξι γυναίκες του κόσμου σύμφωνα με το FHM για το 2013.

## Παραπομπές

Κατηγορία:Ελληνίδες μοντέλα
Κατηγορία:Έλληνες ιρλανδικής καταγωγής
Αμελεκούρ

Το **Αμελεκούρ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Κατάλογος αεροδρομίων της Ιταλίας

280px|δεξιά
Ο παρών κατάλογος παρουσιάζει τα αεροδρόμια της Ιταλίας, βάση της περιφέρειας και της πόλης στην οποία βρίσκονται και εξυπηρετούν.

## Αεροδρόμια
Τα ονόματα αερολιμένων που εμφανίζονται με **έντονους** χαρακτήρες χρησιμοποιούνται και για εμπορικές αεροπορικές εταιρείες.

## Παραπομπές

* 
* 
*  – includes IATA codes
*  – IATA and ICAO airport codes
*  – ICAO airport codes
*  (login required)


Ιταλια
Τερτένια

Η **Τερτένια** είναι Δήμος της Ιταλικής Επαρχίας της Ολιάστρα, στην Περιφέρεια Σαρδηνία στην Ιταλία, αποσπάστηκε από την Επαρχία του Νουόρο (2005).
Ο πληθυσμός της πόλης είναι 3.888 κάτοικοι και η πυκνότητα του πληθυσμού 33 κάτοικοι ανά τετραγωνικό χιλιόμετρο. Η Τερτένια βρίσκεται 70 χιλιόμετρα βορειοανατολικά από την πρωτεύουσα της Σαρδηνίας Κάλιαρι και 25 χιλιόμετρα νότια από την πρωυεύουσα της επαρχίας Τορτολί.

Τα πρώτα ίχνη ανθρώπινης εγκατάστασης χρονολογούνται στα τελευταία χρόνια της Νεολιθικής περιόδου (4η χιλιετία π.Χ.) και αποδίδονται στον Πολιτισμό της Οτσιέρι, βρέθηκαν αντικείμενα από Οψιανό και μία Νεκρόπολη. Στην περιοχή της Τερτένας βρέθηκαν επίσης 77 Νουράγκι, 22 χωριά Νουράγκι, 34 γιγαντιαίοι τάφοι και ένα ιερό πηγάδι που χρονολογείται στην Νουραγική περίοδο. Οι ανακαλύψεις δείχνουν ότι υπήρχε μεγάλη οικονομική και κοινωνική ανάπτυξη εκείνη την περίοδο, τα ίχνη τους διασώζονται ακόμα και σήμερα, τον 19ο αιώνα χτίστηκε ένας πύργος για τον έλεγχο της ακτογραμμής.

## Παραπομπές
 		


Κατηγορία:Πόλεις της Σαρδηνίας
Κατηγορία:Δήμοι της Επαρχίας του Νουόρο
Βιλαγκράντε Στριζαίλι

Η **Βιλαγκράντε Στριζαίλι** είναι Δήμος της Ιταλικής Επαρχίας της Ολιάστρα, στην Περιφέρεια Σαρδηνία στην Ιταλία, αποσπάστηκε από την Επαρχία του Νουόρο (2005). Βρίσκεται περίπου 150 χιλιόμετρα βορειοανατολικά από την πρωτεύουσα της Σαρδηνίας Κάλιαρι και 18 χιλιόμετρα βορειοδυτικά από την πρωτεύουσα της επαρχίας Τορτολί. Η περιοχή της Βιλαγκράντε Στριζαίλι έχει χαρακτηριστεί σαν *"Μπλε Ζώνη"* επειδή οι άνθρωποι ζουν πολύ περισσότερο από τον μέσο όρο. Μια νέα μελέτη επίσης έδειξε ότι οι άντρες ζουν περίπου όσο και οι γυναίκες.

## Παραπομπές
 		


## Εξωτερικοί σύνδεσμοι
*Μπλέ Ζώνες
*Μια περιοχή που οι άντρες ζουν όσο οι γυναίκες : Βιλαγκράντε Στριζαίλι 

Κατηγορία:Πόλεις της Σαρδηνίας
Κατηγορία:Δήμοι της Επαρχίας του Νουόρο
Σινισκόλα

Η **Σινισκόλα** είναι Δήμος της Ιταλικής επαρχίας Νουόρο στην Περιφέρεια Σικελία στην Ιταλία. Ο πληθυσμός της πόλης είναι 11.420 κάτοικοι και η πυκνότητα του πληθυσμού 57 κάτοικοι ανά τετραγωνικό χιλιόμετρο (31 Αυγούστου 2013). Βρίσκεται περίπου 160 χιλιόμετρα από την πρωτεύουσα της Σαρδηνίας Κάλιαρι και 45 χιλιόμετρα βορειοανατολικά από την πρωτεύουσα της επαρχίας Νουόρο.

## Παραπομπές
 		


Κατηγορία:Πόλεις της Σαρδηνίας
Κατηγορία:Δήμοι της Επαρχίας του Νουόρο
Παραλία Αυλίδας

*Για συνώνυμους οικισμούς στην Ελλάδα δείτε το λήμμα: [[Παραλία (αποσαφήνιση)]]*


{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.628333,
          38.38
        ]
      }
    }
  ]
}

Η **Παραλία Αυλίδας** είναι παραθαλάσσια κωμόπολη της Περιφερειακής Ενότητας Ευβοίας σε υψόμετρο 5 μέτρα.

## Γεωγραφικά - ιστορικά στοιχεία
Η Παραλία Αυλίδας βρίσκεται στην ηπειρωτική Στερεά Ελλάδα, στις δυτικές ακτές του Νότιου Ευβοϊκού κόλπου και προς τα όρια με την Περιφερειακή Ενότητα Βοιωτίας (Δήλεσι). Απέχει (οδηγικά) 16 χλμ. νότια της Χαλκίδας, 8 χλμ. ΒΑ. από τον κόμβο Σχηματαρίου του Αυτοκινητόδρομου 1 (Αθήνα - Θεσσαλονίκη - Εύζωνοι) και 44 χλμ. Α.-ΒΑ. από τη Θήβα. Είναι δημοφιλές τουριστικό θέρετρο της Θήβας και Αθήνας με παραλία μήκους 6 χιλιομέτρων, θάλασσα με αβαθή νερά, γραφικό λιμανάκι για μικρές βάρκες, ενοικιαζόμενα δωμάτια και κατοικίες καθώς και πολλά κέντρα εστίασης (ταβέρνες, ουζερί, καφετέριες κλπ.). Σε κοντινό λόφο της περιοχής έχουν βρεθεί λείψανα προϊστορικών συνοικισμών και μυκηναϊκών τάφων. 

Η παλιά ονομασία του χωριού είναι *Δράμεσι* και έτσι αναφέρεται επίσημα το 1835 να προσαρτάται στον τότε δήμο Αυλίδος που υπαγόταν στο νομό Αττικής και Βοιωτίας. Το 1926 με το ΦΕΚ 296Α - 06/09/1926 ορίζεται έδρα της νεοϊδρυθείσας κοινότητας Δράμεσι και το 1927 με το ΦΕΚ 179Α - 30/08/1927 μετονομάστηκε σε *Παραλία*. Το 1940 το όνομα του οικισμού διορθώνεται σε Παραλία Αυλίδος ενώ το 1974 υπάγεται οριστικά στο νομό Ευβοίας. Σύμφωνα με το πρόγραμμα ''Καλλικράτης'' αποτελεί τη δημοτική κοινότητα Παραλίας Αυλίδος που υπάγεται στη δημοτική ενότητα Αυλίδος του Δήμου Χαλκιδέων και σύμφωνα με την απογραφή του 2021 έχει 3.042 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων
Μακομέρ

Η **Μακομέρ** είναι Δήμος της Ιταλικής επαρχίας Νουόρο στην Περιφέρεια Σικελία στην Ιταλία. Ο πληθυσμός της πόλης είναι 10.991 κάτοικοι και η πυκνότητα του πληθυσμού 90 κάτοικοι ανά τετραγωνικό χιλιόμετρο (31 Δεκεμβρίου 2004). Βρίσκεται στην κεντρική πεδιάδα, σε μία περιοχή κατάλληλη για βοσκή και για εκτροφή αλόγων. 

## Ιστορία

Η Μακομέρ ήταν γνωστή από την αρχαιότητα όπως την καταγράφει ο γνωστός γεωγράφος Κλαύδιος Πτολεμαίος. Στην περιοχή έγινε η αποφασιστική μάχη ανάμεσα στους Σαρδηνούς και το Στέμμα της Αραγωνίας (1478), το αποτέλεσμα ήταν η νίκη των Σαρδηνών και η ανεξαρτησία τους, δημιουργήθηκε το Βασίλειο της Σαρδηνίας και η Μακομέρ έγινε επίκεντρο μαρκιωνίας. Η *"Αφροδίτη του Μακομέρ"* ανακαλύφτηκε στις όχθες ενός ποταμού (1949), παριστάνει την Μητέρα Θεά και χρονολογείται από την Παλαιολιθική εποχή. Είναι κατασκευασμένο από Βασάλτη, έχει ύψος 14 εκατοστά και βρίσκεται σήμερα στο Αρχαιολογικό Μουσείο του Κάλιαρι. Η Μάκομερ είναι σήμερα κορυφαίος τουριστικός προορισμός.

## Παραπομπές


Κατηγορία:Πόλεις της Σαρδηνίας
Κατηγορία:Δήμοι της Επαρχίας του Νουόρο
Τιτίκα Νικηφοράκη

Η **Τιτίκα Νικηφοράκη** (Ηράκλειο, 1914 – Αθήνα, 19 Οκτωβρίου 2019) ήταν Ελληνίδα ηθοποιός του θεάτρου και του κινηματογράφου, δασκάλα δραματικής, μεταφράστρια και συγγραφέας.

## Βιογραφία
Γεννήθηκε στο Ηράκλειο Κρήτης το 1914. Παντρεμένη αρχικά με το ζωγράφο Νίκο Νικολάου, ερχόταν σε συχνή επαφή με πολλούς δημιουργούς του πνεύματος όπως τους Τσαρούχη, Εγγονόπουλο, Μόραλη, Καπράλο (γλύπτη) απ’ τους οποίους επηρεάστηκε πολύ στη δουλειά της, όπως δήλωσε στη μοναδική της συνέντευξη. Η θεατρική της πορεία, στο ξεκίνημά της, δεν υπήρξε εύκολη, λόγω του ότι ο πατέρας της δεν συμφωνούσε με την προοπτική να γίνει ηθοποιός. Έτσι η Νικηφοράκη γράφτηκε στη Σχολή Καλών Τεχνών, αλλά στα κρυφά έφευγε και παρακολουθούσε θεατρικές σπουδές.   

Απόφοιτος με άριστα της  Δραματικής Σχολής  (σύγχρονη με την Ασπασία Παπαθανασίου, τη Μελίνα Μερκούρη,  τον Ανδρέα Φιλιππίδη κ.α.) του –τότε- Βασιλικού Θεάτρου με δάσκαλους το Ροντήρη και τον Βεάκη, εντάχθηκε άμεσα στο δυναμικό του. Πρώτη σκηνική παρουσία της υπήρξε η συμμετοχή της στο Χορό της παράστασης «Ηλέκτρα». Η πρώτη ερμηνεία της πραγματοποιήθηκε σε ηλικία 21 ετών, στο έργο «Πέερ Γκυντ» του Ερρίκου Ίψεν στο Εθνικό Θέατρο. Λίγα χρόνια μετά εντάχθηκε σε ανεξάρτητο θίασο μαζί με τις Βάσω Μανωλίδου και Μαίρη Αρώνη. Πρωταγωνίστησε, μεταξύ άλλων, στα έργα «Άνθρωποι και Ποντίκια» και «Όνειρο Θερινής Νύκτας» σε σκηνοθεσία του Καρόλου Κουν , που παίχθηκαν στο Εθνικό Θέατρο. Υπήρξε (σε δεύτερο γάμο) σύζυγος του θιασάρχη ηθοποιού Νίκου Χατζίσκου και συνθιασάρχης του στο υπαίθριο θέατρο «Κήπος» του Εθνικού Κήπου, όπου πραγματοποίησαν πρωτοποριακές εκδηλώσεις. Μαζί του δημιούργησε αρκετές ακόμη θεατρικές σκηνές  όπως η «Κάβα» και έπαιξαν ενδιαφέροντες  ρόλους. Από ανθρώπους της τέχνης θεωρείται μία από τις πιο αγαπημένες δασκάλες του θεάτρου.  

Έφυγε από τη ζωή, το βράδυ της 19ης Οκτωβρίου 2019, σε ηλικία 105 ετών.   

## Θεατρικές Παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε η Νικηφοράκη, ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Καθηγητές της Δραματικής Σχολής του Εθνικού Θεάτρου
Κατηγορία:Αιωνόβιοι
Κατηγορία:Έλληνες αιωνόβιοι
Αν ήμουν πλούσιος

***Αν ήμουν πλούσιος*** είναι μία ελληνική καθημερινή κωμική τηλεοπτική σειρά, παραγωγής 2019-2020, που προβλήθηκε από τον τηλεοπτικό σταθμό ANT1 από τις 16 Σεπτεμβρίου του 2019 μέχρι τις 29 Μαΐου του 2020. Το σενάριο της σειράς βασίζεται στη λατινοαμερικάνικης προέλευσης τηλενουβέλα *When I was rich*. Τη μεταφορά του σεναρίου στα ελληνικά δεδομένα ανέλαβαν ο Νίκος Παπαδόπουλος, η Μαντώ Αρβανίτη, ο Μάκης Πιτταράς και ο Αντώνης Ανδρής ενώ τη σκηνοθεσία επιμελήθηκαν ο Στράτος Μαρκίδης, ο Αντώνης Σωτηρόπουλος, ο Κώστας Κωστόπουλος, ο Γιάννης Σπυρώνης και ο Σπύρος Καπώνης.

Η σειρά παρουσιάζει τις ζωές τριών διαφορετικών οικογενειών που ζουν στην ίδια γειτονιά, όταν αυτές κερδίσουν τον τυχερό λαχνό ενός λαχείου και οι ζωές τους αλλάζουν. Η σειρά προβλήθηκε για μια τηλεοπτική σεζόν, συγκεκριμένα έκανε πρεμιέρα στις 16 Σεπτεμβρίου του 2019, και ολοκληρώθηκε στις 29 Μαΐου του 2020 σε 137 επεισόδια. Την παραγωγής της σειράς ανέλαβε η εταιρεία J.K. Productions. Τους βασικούς χαρακτήρες της σειράς υποδύονται η Κάρμεν Ρουγγέρη, ο Σωτήρης Καλυβάτσης, η Μπέσυ Μάλφα, η Κατερίνα Γερονικολού, ο Αλέξανδρος Μπουρδούμης, η Φωτεινή Τσακίρη και η Κατερίνα Στικούδη.

## Επισκόπηση σειράς

## Προβολή
Η σειρά προβλήθηκε από τον τηλεοπτικό σταθμό ANT1 από τη Δευτέρα 16 Σεπτεμβρίου 2019 και κάθε μέρα στις 20:45. Στις 13 Μαρτίου 2020 προβλήθηκε το 125ο επεισόδιο και έπειτα σταμάτησε η προβολή λόγω της πανδημίας κορονοϊού στην Ελλάδα και ξεκίνησε ξανά στις 18 Μαΐου. Η σειρά ολοκληρώθηκε την Παρασκευή 29 Μαΐου 2020 με 137 επεισόδια. Την Δευτέρα 31 Αυγούστου 2020 η σειρά ξεκίνησε να προβάλλεται σε επανάληψη από το Μακεδονία TV.

## Διανομή

### Καστ

### Έκτακτες συμμετοχές

* Χάρης Ρώμας ως αφεντικό Σωτήρη
* Σάσα Σταμάτη ως Σάσα Σταμάτη
* Γιώργος Γιαννόπουλος ως Τάκης Σβίγκος
* Χριστόφορος Μπαρμπαγιάννης ως Τόλης
* Jerome Kaluta ως Ζαφείρης 
* Μανώλης Γεραπετρίτης ως Αιμίλιος Λαζαρίδης
* Κωνσταντίνος Καραθωμάς ως Λέανδρος Παπαθανάσης
* Αναστασία Χατζηαθανασίου ως Γιούλη Ματθαίου 
* Βασίλης Γιακουμάρος ως Βαλάντης 
* Βαγγέλης Δουκουτσέλης ως πρόεδρος Σίφουνα
* Αντώνης Ζαχαράτος ως Μιχάλης

* Γιώργος Αγγελόπουλος  ως Αντρέι Τζόρτζεβιτς
* Κατερίνα Κοντού ως Όλγα
* Αλέξης Λιβανάς ως Μιχάλης Διαμαντόπουλος
* Νίκος Αγαπίου ως αστυνομικός 
* Γιάννης Ζέρβας ως αστυνομικός
* Γιάννης Ζαραφωνίτης ως Ντίνος
* Σπύρος Ιωάννου ως Στέργιος Μπακατσούλας
* Νένα Δρογγίτη ως Βίκυ
* Αγγελική Κιντώνη ως Ειρήνη
* Σταμάτης Τζίτζας ως κορμί
* Κωνσταντίνος Νιάρχος ως Τρύφωνας Απέργης

## Παραπομπές


Κατηγορία:Τηλεοπτικές σειρές ΑΝΤ1
Κατηγορία:Ελληνικές κωμικές τηλεοπτικές σειρές
Αμνεβίλ

Το **Αμνεβίλ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Παραλία Εύβοιας

*Για συνώνυμους οικισμούς στην Ελλάδα δείτε το λήμμα: [[Παραλία (αποσαφήνιση)]]*

Η **Παραλία** ή **Παραλία Βαθέος** είναι παραθαλάσσιος οικισμός της κωμόπολης Βαθύ στην Περιφερειακή Ενότητα Ευβοίας.

## Γενικά στοιχεία
Η Παραλία βρίσκεται στην ηπειρωτική Στερεά Ελλάδα, στις δυτικές ακτές του Νότιου Ευβοϊκού κόλπου. Αποτελεί τη βορειοανατολική συνέχεια της κωμόπολης και στα απέναντί της παράλια του Ευβοϊκού φαίνεται η Νέα Λάμψακος και ο Άγιος Νικόλαος. Απέχει (οδηγικά) 12 χλμ. Ν.-ΝΔ. της Χαλκίδας, 9 χλμ. Β.-ΒΑ. από τον κόμβο Σχηματαρίου του Αυτοκινητόδρομου 1 (Αθήνα - Θεσσαλονίκη - Εύζωνοι) και 33,5 χλμ. Α.-ΒΑ. από τη Θήβα. 

Ως ξεχωριστός οικισμός αναφέρεται επίσημα το 1981 να απογράφεται στην τότε κοινότητα Βαθέος. Σύμφωνα με το πρόγραμμα ''Καλλικράτης'', μαζί με το Βαθύ, το Μικρό Βαθύ και τη Ριτσώνα αποτελούν τη δημοτική κοινότητα Βαθέος που υπάγεται στη δημοτική ενότητα Αυλίδος του Δήμου Χαλκιδέων και σύμφωνα με την απογραφή του 2011 έχει 602 μόνιμους κατοίκους.

## Σημείωση
Στην ίδια Δημοτική Ενότητα και σε απόσταση 4 χλμ. ΝΑ. βρίσκεται ο οικισμός Παραλία Αυλίδας
## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων
Ελένη Ψαρρέα

Η **Ελένη Ψαρρέα** (γεννημένη το 1982) είναι Ελληνίδα πολιτικός. 

Στις εκλογές του Ιανουαρίου 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ εκπροσωπώντας την εκλογική περιφέρεια Μεσσηνίας. Στις 21 Αυγούστου 2015, εγκατέλειψε τον ΣΥΡΙΖΑ μαζί με άλλους 24 βουλευτές δημιουργώντας τη Λαϊκή Ενότητα. Στις ευρωεκλογές του 2024 έθεσε υποψηφιότητα με την Πλεύση Ελευθερίας. 

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Μεσσηνίας
Μαρία Σκραφνάκη

Η **Μαρία Σκραφνάκη** (9 Δεκεμβρίου 1960, Βούτες Ηρακλείου) είναι Ελληνίδα δικηγόρος και πολιτικός. 

## Βιογραφία
Σπούδασε νομικά στο Πανεπιστήμιο Αθηνών και από το 1987 ασκεί το δικηγορικό επάγγελμα στο Ηράκλειο. Είναι παντρεμένη και έχει δύο παιδιά. 

Είναι μέλος του ΠΑΣΟΚ. Από το 1980 έως το 1991 ασχολήθηκε με τα κοινά του χωριού της. Από το 1999 έως το 2001 υπήρξε αντιδήμαρχος του Ηρακλείου, υπεύθυνη για τα δημόσια έργα, τη στέγαση και την πολεοδομία. Αργότερα ορίστηκε γενική γραμματέας της Περιφέρειας Δυτικής Μακεδονίας. 

Στις εκλογές του Σεπτεμβρίου 2007 εξελέγη βουλευτής στο Ελληνικό Κοινοβούλιο με το ΠΑΣΟΚ και επανεξελέγη τον Οκτώβριο του 2009.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Ηρακλείου
Πρωτάθλημα πετοσφαίρισης γυναικών VolleyLeague 2019-2020

Το πρωτάθλημα Ελλάδας Βόλεϊ Λιγκ Γυναικών της περιόδου 2019–20 ήταν το 38ο Εθνικό πρωτάθλημα και το 3ο με την ονομασία *Βόλεϊ Λιγκ Γυναικών*. Διεξήχθη από την ΕΟΠΕ με τη συμμετοχή 12 ομάδων Πρωταθλητής αναδείχθηκε ο Ολυμπιακός Πειραιώς για 8η φορά στην ιστορία του, καθώς όταν στις 20/05 ανακοινώθηκε η οριστική διακοπή του πρωταθλήματος λόγω της Πανδημίας του COVID-19 βρισκόταν στην πρώτη θέση της βαθμολογίας. 

## Ομάδες
Από τις δώδεκα ομάδες, οι δέκα προήλθαν απ;o τη Βόλεϊ Λιγκ της περιόδου 2018-2019, και δύο προβιβάστηκαν από το πρωτάθλημα της Πρε Λιγκ 2018-19.
Συγκεκριμένα την περίοδο 2018–19:
*Ομάδες που **παρέμειναν** στη Βόλεϊ Λιγκ: Ολυμπιακός Πειραιώς, Πανναξιακός, Α.Ο. Θήρας, Θέτις Βούλας, Άρης Θεσσαλονίκης, Πορφύρας Πειραιώς, Αίας Ευόσμου, Α.Ο. Μαρκοπούλου, Ηλυσιακός Αθηνών, Γ.Σ. Ηλιούπολης
*Ομάδες που **προβιβάστηκαν** από την Α2 στην Α1: Παναθηναϊκός Α.Ο., Π.Α.Ο.Κ. Θεσσαλονίκης
*Ομάδες που **υποβιβάστηκαν** από την Α1 στην Α2: Μακεδόνες Αξιού, Α.Σ.Π. Κόρινθος

## Κανονική Περίοδος
Στην πρώτη φάση, την Κανονική Περίοδο, διεξάγονται δύο γύροι με βαθμολογία 3-0 για την καθαρή νίκη (με σκορ 3-0 ή 3-1) και βαθμολογία 2-1 για τη νίκη με 3-2. Κάθε ομάδα δίνει 22 αγώνες (εντός-εκτός έδρας). Στη συνέχεια οι ομάδες που καταλαμβάνουν τις θέσεις 1-4 προκρίνονται στα Πλέι οφ για την ανάδειξη πρωταθλήτριας. Αγώνες για τις θέσεις 3-4 θα διεξαχθούν μόνο στην περίπτωση που η 4η θέση δεν δίνει δικαίωμα συμμετοχής στα Κύπελλα Ευρώπης 2020-2021.
Οι ομάδες των θέσεων 9-11 θα δώσουν αγώνες Πλέι άουτ, μετά τους οποίους μια ομάδα θα υποβιβαστεί μαζί με την 12η της αρχικής κατάταξης στην Πρε Λιγκ.

### Αποτελέσματα
Τα αποτελέσματα του Πρωταθλήματος Βόλεϊ Λιγκ Γυναικών  μετά την 19η αγωνιστική, στις 7 Μαρτίου 2020  

 Υπολείπεται ο αγώνας ΠΑΟΚ - Α.Ο. Μαρκοπούλου της 19ης αγωνιστικής.

 Έχει διεξαχθεί ο αγώνας Ολυμπιακός -  Α.Ο. Μαρκοπούλου της 21ης αγωνιστικής.

### Βαθμολογία Βόλεϊ Λιγκ Γυναικών 2019-20
Η Βαθμολογία του Πρωταθλήματος Βόλεϊ Λιγκ Γυναικών μετά την 19η αγωνιστική, στις 7 Μαρτίου 2020 

## Παραπομπές


## Εξωτερικοί Σύνδεσμοι - Πηγές
* Γενική προκήρυξη πρωταθλημάτων Πετοσφαίρισης 2019-20 www.volleyball.gr 
* Ειδική Προκήρυξη Πρωταθλήματος Α1 Εθνικής Κατηγορίας Γυναικών (Volley League Γυναικών) 2019-20 www.volleyball.gr 
* Βαθμολογία Πρωταθλήματος 2019-20 www.volleyball.gr 
* Πρόγραμμα - Αποτελέσματα Πρωταθλήματος 2019-20 www.volleyball.gr 
* Ειδήσεις για το Πρωτάθλημα 2019-20 www.greekvolley.gr
*  www.volleynews.gr
* Ο Ολυμπιακός πρωταθλητής στο βόλεϊ γυναικών με απόφαση της ΕΟΠΕ www.protothema.gr



2019 2020
VolleyLeague Γυναικων
VolleyLeague Γυναικων
Γιώργος Κωτσός

Ο **Γιώργος Κωτσός** (Αργιθέα, 2 Ιουνίου 1964) είναι Έλληνας πολιτικός και πρώην δήμαρχος Μουζακίου, ο οποίος από το 2019, είναι εκλεγμένος βουλευτής του νομού Καρδίτσας με το κόμμα της Νέας Δημοκρατίας.

## Βιογραφικά στοιχεία
Γεννήθηκε στην Αργιθέα Καρδίτσας το 1964. Σπούδασε στο ΤΕΦΑΑ Θεσσαλονίκης, είναι καθηγητής φυσικής αγωγής και έχει ασχοληθεί επίσης με την δημοσιογραφία, έχοντας συνεργαστεί με επαρχιακές εφημερίδες, και ιστοσελίδες για δέκα χρόνια.

Ασχολείται με την πολιτική από το 1994, όταν και εξελέγη νομαρχιακός σύμβουλος της Καρδίτσας. Το 1998 εξελέγη δήμαρχος Αργιθέας και το 2003 εξελέγη δήμαρχος Μουζακίου. Επανεξελέγη τρεις φορές και παρέμεινε δήμαρχος μέχρι και το 2019. 

Το 2019 στις εθνικές εκλογές εξελέγη -για πρώτη φορά- βουλευτής ν. Καρδίτσας με τη Νέα Δημοκρατία, συγκεντρώνοντας 14.508 σταυρούς. Το 2023 εξελέγη επίσης βουλευτής με την ΝΔ στον νομό Καρδίτσας με 13.827 σταυρούς.

## Προσωπική ζωή
Διαμένει μόνιμα στην Καρδίτσα. Είναι νυμφευμένος με την Σπυριδούλα (Πιπίτσα) Πούλιου, καθηγήτρια φυσικής αγωγής. Μαζί έχουν δύο ενήλικες θυγατέρες, την Χρυσούλα και την Κορίνα.

Πρόσθετα, ο Κωτσός κατέχει διπλώματα διαιτησίας ποδοσφαίρου και χειροσφαίρισης, όπως και άδεια για κριτής αθλημάτων στίβου.

## Παραπομπές


## Εξωτερικοί σύνδεσμοι
* Προσωπική ιστοσελίδα

Κατηγορία:Βουλευτές Καρδίτσας
Κατηγορία:Βουλευτές εκλεγμένοι με τη Νέα Δημοκρατία
Κάστρο της Βούδας

To **κάστρο** ή **βασιλικό ανάκτορο της Βούδας** (ουγγρικά: *Budavári Palota*) είναι κάστρο το οποίο είναι κτισμένο στη Βουδαπέστη, στην κορυφή ενός λόφου ο οποίος υψώνεται δίπλα στον Δούναβη. Το σύμπλεγμα ολοκληρώθηκε αρχικά το 1265, όμως το μεγάλο μπαρόκ ανάκτορο που υπάρχει σήμερα κατασκευάστηκε ανάμεσα στο 1749 και 1769. Το κάστρο στεγάζει σήμερα την Εθνική Πινακοθήκη της Ουγγαρίας και το ιστορικό μουσείο της Βουδαπέστης.

Το κάστρο της Βούδας βρίσκεται στο νότιο άκρο του λόφου του κάστρου και περιβάλλεται από τη συνοικία του κάστρου (Βαρ), μια τουριστική περιοχή διάσημη για τα μεσαιωνικά, μπαρόκ και νεοκλασσικά σπίτια, εκκλησίες, δημόσια κτίρια και μνημεία. Ο λόφος συνδέεται με τη πλατεία Κλαρκ Άνταμ και τη Γέφυρα των Αλυσίδων με τελεφερίκ. Το κάστρο έχει ανακηρυχθεί μνημείο παγκόσμιας πολιτιστικής κληρονομιάς το 1987, ως τμήμα των όχθεων του Δούναβη στη Βουδαπέστη.

## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στη Βουδαπέστη
Κατηγορία:Μνημεία Παγκόσμιας Κληρονομιάς στην Ουγγαρία
Απόκουρο

Το **Απόκουρο** αποτελεί ιστορική περιοχή του Νομού Αιτωλοακαρνανίας. Είναι ορεινή περιοχή και βρίσκεται βορειοανατολικά της λίμνης Τριχωνίδας. Σύμφωνα με μελετητές, η ονομασία Απόκουρο σχετίζεται με τους Κουρήτες, αρχαίο λαό που ζούσε στην περιοχή.

Μεταξύ 1836 και 1846 η περιοχή του Αποκούρου υπήρξε διοικητική επαρχία, όταν και μοιράστηκε στις επαρχίες Ναυπακτίας και Τριχωνίδος.

## Παραπομπές


Κατηγορία:Περιφερειακή ενότητα Αιτωλοακαρνανίας
Κατηγορία:Ιστορικές περιοχές της Ελλάδας
Νέα Λάμψακος Εύβοιας

Η **Νέα Λάμψακος** είναι παραθαλάσσια κωμόπολη της Περιφερειακής Ενότητας Εύβοιας με υψόμετρο 10 μέτρα.

## Γεωγραφικά - ιστορικά στοιχεία
Η Νέα Λάμψακος βρίσκεται στην κεντρική Εύβοια, στα βόρεια και ανατολικά παράλια του Νότιου Ευβοϊκού κόλπου σε απόσταση (οδικά) 5 χιλιόμετρα νότια της Χαλκίδας. Είναι κτισμένη στον κάμπο Ληλαντίων (Ληλάντιο πεδίο), δυτικά του ποταμού Λήλα και γειτονεύει ανατολικά με τον Μύτικα, νότια με τον Άγιο Νικόλαο. Πρόκειται για κωμόπολη με γραφικά σπίτια χωριού, μεγάλες πλατείες και γραφικούς δρόμους.

Την περίοδο της τουρκοκρατίας αποτελούσε μέρος από το μεγάλο τσιφλίκι του Βαρατάση, το σπίτι του οποίου υπάρχει μέχρι σήμερα στον γειτονικό Άγιο Νικόλαο. Μετά την απελευθέρωση από τους Τούρκους ήταν γεωγραφική περιοχή της τότε Κοινότητας Αγίου Νικολάου. Το 1923, μετά την Μικρασιατική καταστροφή και την ανταλλαγή πληθυσμών εγκαταστάθηκαν πρόσφυγες από την Λάμψακο της Μικράς Ασίας. 

Αναφέρεται επίσημα ως οικισμός για πρώτη φορά το 1927 στο ΦΕΚ 167Α - 10/08/1927 όταν ορίστηκε έδρα της νεοϊδρυθείσας κοινότητας Νέας Λαμψάκου. Σύμφωνα με το πρόγραμμα ''Καλλικράτης'' αποτελεί την τοπική κοινότητα Νέας Λαμψάκου που υπάγεται στη δημοτική ενότητα Ληλαντίων του Δήμου Χαλκιδέων και σύμφωνα με την απογραφή του 2011 έχει πληθυσμό 2.196 κατοίκους.

## Αθλητισμός
Ο *Αθλητικός Σύλλογος Νέας Λαμψάκου «ο Ελλήσποντος»* εκπροσωπεί τη Νέα Λάμψακο στον αθλητισμό. Ιδρύθηκε το 1958 και διαθέτει τμήμα ποδοσφαίρου και τμήμα στίβου.

## Εξωτερικοί σύνδεσμοι
* Νέα Ζωή | Διαδικτυακό ντοκιμαντέρ για τη Λάμψακο

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων
Κατηγορία:Λάμψακος
Σωτήρης Βάγιας

Ο **Σωτήρης Βάγιας** (15 Σεπτεμβρίου 1961- 21 Μαΐου 2014) ήταν Έλληνας ηθοποιός.

## Βιογραφικό
Γεννήθηκε στις 15 Σεπτεμβρίου 1961 στην Κωνσταντινούπολη.  Αποφοίτησε από τη Σχολή του Εθνικού Θεάτρου. Ξεκίνησε την καριέρα του με παραστάσεις στο εθνικό θέατρο και την Επίδαυρο, σε κλασσικούς ρόλους, ενώ παράλληλα το έλαβε μέρος σε διάφορες βιντεοταινίες. Μέχρι το 1989 είχε παίξει σε συνολικά 15 ταινίες του συγκεκριμένου είδους μεταξύ των οποίων *Δυναστεία αλά Ελληνικά*, *Στο πυρετό της δόξας και της λόξας*, *Ένας βλάχος με ελληνικά και πιάνο*, *Το ράλλυ του έρωτα* και άλλες. Στον κινηματογράφο συμμετείχε στις ταινίες *Το άρωμα της βιολέτας* το 1985 και *Ισόβια* το 1988.

Στην τηλεόραση έκανε την πρώτη του εμφάνιση το 1986 στη σειρά *[[Ορκιστείτε παρακαλώ]]*. Ακολούθησαν συμμετοχές στις σειρές *Ποιος είναι ο Κος Αλεξίου?*, *Το χωριό εκπαιδεύεται* και *Αχ Ελένη*. Τη σεζόν 1994-1995 πρωταγωνίστησε στην σατιρική σειρά *Φρούτα εποχής* ενώ τη σεζόν 1995-1996 είχε ένα από τους πρωταγωνιστικούς ρόλους στη σειρά *Έλλη και Άννα*. Στη συνέχεια έκανε κάποιες εμφανίσεις στις σειρές *[[Ανατομία ενός εγκλήματος (ελληνική σειρά)|Ανατομία ενός εγκλήματος]]*, *Βραδινές καμπάνες* και *[[Κωνσταντίνου και Ελένης]]*. Από το 2000 μέχρι το 2006 ερμήνευσε το ρόλο του Νάκου Στεφανίδη στην καθημερινή σειρά του Νίκου Φώσκολου *[[Καλημέρα Ζωή]]* αντικαθιστώντας τον Θάνο Καληώρα που αποχώρησε στον έβδομο κύκλο της σειράς το 2000.

Νωρίς το απόγευμα της Τετάρτης 21 Μαΐου 2014, υπέστη έμφραγμα του μυοκαρδίου ενώ βρισκόταν σταθμευμένος με το αυτοκίνητό του στην οδό Ιακωβίδου στα Πατήσια. Εκεί τον βρήκε ένα ζευγάρι περαστικών αλλά όπως εκτιμήθηκε από τον ιατροδικαστή είχαν ήδη περάσει δυο ώρες. Ειδοποιήθηκε το ΕΚΑΒ και λίγο αργότερα διαπιστώθηκε και ο θάνατός του σε ηλικία 53 ετών.

## Φιλμογραφία
### Τηλεόραση

### Κινηματογράφος

### Βιντεοταινίες

## Θεατρικές Παραστάσεις
Κατάλογος βασικών πληροφοριών θεατρικών παραστάσεων στις οποίες ο Σ. Βάγιας συμμετείχε ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Μπόρντερ κόλεϊ

thumb|Θηλυκό κόκκινο μερλέ μπόρντερ κόλεϊ
Το **μπόρντερ κόλεϊ** είναι φυλή εργατικού σκύλου που προέρχεται από την περιοχή των συνόρων μεταξύ της Σκωτίας και της Αγγλίας. Η φυλή εκτράφηκε για τη βόσκηση κοπαδιών, ιδιαίτερα προβάτων, και συνδυάζει την νοημοσύνη και την ευκινησία με μια σκληραγωγημένη κράση.

## Χαρακτηριστικά
Ως εργατικοί σκύλοι, τα μπόρντερ κόλεϊ επιλέγονται για την ικανότητα και την αντοχή τους στη βόσκηση κοπαδιών. Ο χρωματισμός που συνηθέστερα συσχετίζεται με τη φυλή είναι ένα χαρακτηριστικό ασπρόμαυρο, αλλά υπάρχουν και πολλές άλλες παραλλαγές, όπως κόκκινο και λευκό, καφέ και λευκό, μερλέ και σχεδόν καθαρό μαύρο.

Τα μπόρντερ κόλεϊ είναι γνωστά για την εξαιρετικά υψηλού επιπέδου νοημοσύνη (είναι η πρώτη σε νοημοσύνη ράτσα σκύλων) και την καταλληλότητά τους για εκπαίδευση. Ένα μπόρντερ κόλεϊ, ο Rico, έχει αποδειχθεί ότι έχει λειτουργικό λεξιλόγιο άνω των 200 λέξεων. Επίσης είναι εξαιρετικά ευκίνητα, καθιστώντας τα άξια σε αθλήματα σκύλων.

Τα μπόρντερ κόλεϊ κατέχουν ένα «ένστικτο βόσκησης», μια τροποποιημένη μορφή του κυνηγετικού ενστίκτου, που τα οδηγεί στην υιοθέτηση μιας χαρακτηριστικής στάσης βόσκησης και τον καθορισμό του στόχο τους με ένα διεισδυτικό βλέμμα. Ο στόχος, πρωταρχικώς τα πρόβατα, μπορεί να περιλαμβάνει πάπιες, αυτοκίνητα, παιδιά, άλλα σκυλιά ή ακόμα και πουλιά στον ουρανό. Λόγω της νοημοσύνης τους και της επιθυμίας τους να εργάζονται, μπορεί να μην κάνουν για κατοικίδια για ανθρώπους που δεν μπορούν να τους παρέχουν αρκετή άσκηση και πνευματική διέγερση.

## Παραπομπές


Κατηγορία:Φυλές σκύλων
Κατηγορία:Φυλές σκύλων της Διεθνούς Κυνολογικής Ομοσπονδίας
Παγκόσμιο Πρωτάθλημα Στίβου 2019 – 10,000 μέτρα γυναικών

Τα **[[10,000 μέτρα]] γυναικών** στο **[[Παγκόσμιο Πρωτάθλημα Στίβου 2019]]** διεξήχθησαν στο Διεθνές Στάδιο Καλίφα στις 28 Σεπτεμβρίου.

## Ρεκόρ

## Πρόγραμμα
Όλες οι ώρες είναι τοπικές (UTC+3).

## Αποτελέσματα

### Τελικός

## Παραπομπές

010000μ Γυ
Μικρό Βαθύ Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.592778,
          38.440556
        ]
      }
    }
  ]
}

Το **Μικρό Βαθύ** είναι παραθαλάσσιος οικισμός της κωμόπολης Βαθύ στην Περιφερειακή Ενότητα Ευβοίας σε υψόμετρο 5 μέτρα.

## Γεωγραφικά - ιστορικά στοιχεία
Το Μικρό Βαθύ βρίσκεται στην ηπειρωτική Στερεά Ελλάδα, στις βόρειες και δυτικές ακτές του Νότιου Ευβοϊκού κόλπου σε απόσταση (οδικά) 7 χλμ. ΝΔ. της Χαλκίδας. Ο οικισμός έχει αναπτυχθεί ανάμεσα στην Υψηλή Γέφυρα Ευρίπου (Β.), το εργοστάσιο παραγωγής τσιμέντου ΑΓΕΤ Ηρακλής (Α.), τον όρμο Μικρό Βαθύ (Ν.) και τον Α/Κ Σχηματαρίου-Χαλκίδας (Δ.). Νότια και σε απόσταση 800 μέτρων είναι ο αρχαιολογικός χώρος της Αυλίδας, που υπήρξε θρησκευτικό κέντρο της αρχαιότητας και βρέθηκε ο ναός της Αυλιδείας Αρτέμιδος. 

Αναφέρεται επίσημα για πρώτη φορά το 1928 ως *Συνοικισμός Εργοστασίου Τσιμέντων* να απογράφεται στην τότε κοινότητα Βαθέος, ενώ το 1940 το όνομά του διορθώνεται σε Μικρό Βαθύ. Σύμφωνα με το πρόγραμμα ''Καλλικράτης'', μαζί με το Βαθύ, την Παραλία και την Ριτσώνα αποτελούν τη δημοτική κοινότητα Βαθέος που υπάγεται στη δημοτική ενότητα Αυλίδος του Δήμου Χαλκιδέων και σύμφωνα με την απογραφή του 2011 έχει 576  κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων